    " ร้านน่ารักริมถนนพัทยา-นาเกลือ....ให้บรรยากาศ...เหมือนสวนในเรือนกระจก...ดูแล้วสบายตา...นั่งแล้วสบายใจ...ให้ความรู้สึกเหมือนมาบ้านเพื่อน..พูดคุย..พบปะ..สังสรรค์กัน "

   @..สถานที่ตั้ง...@
         จากถนนสุขุมวิทหมายเลข 3 เลี้ยวมาทางพัทยาเหนือ  ขับมาจนถึงวงเวียนปลาโลมา เลี้ยวขวามาจะผ่านร้าน La Baguette  ขับตรงมาเรื่อยๆ  ร้านจะอยู่ทางขวามือเลยนาเกลือซอย 13 มานิดนึง อยู่ในพื้นที่เดียวกับ La casa Apartment ด้านหน้าทางเข้าร้านสามารถจอดรถได้ 2 คัน  แต่สามารถเอารถเข้าไปจอดในส่วนที่จอดรถของอพาร์ทเมนต์ได้  ร้านจะหยุดทุกวันจันทร์ เปิดเวลา 08.00-20.00 น. ของทุกวันค่ะ

    ** เมนูที่เลือกมาชิม **
    >> Hazelnut Marshmallow Chocolate Hot << 95.- Special drink of the
 month
         เครื่องดื่มเมนูพิเศษประจำเดือนนี้  ช็อกโกแลตร้อนผสมเฮเซลนัท  โรยด้วยมาชเมลโล่วนุ่มๆหวานๆ  รสชาติลงตัวทุกอย่างค่ะ ช็อกโกแลตรสขมนิดๆ...ตัดกับความหวานของมาชเมลโล่ว..ได้เคี้ยวหนึบๆ...บางส่วนก็ละลายเป็นกลายเป็นฟองนุ่มๆ  ถ้าได้แบบนี้สักแก้วนึง.....ช่วงหน้าหนาวบอกได้เลยว่า...โคตรจะฟินน  อิๆ ^^

    >> Tree Tales Salad << 160.- 
         เป็นสลัดที่รวบรวมผักหลายๆอย่างมารวมกัน...ก็จะมี..beetroot , carrot , pumpkin ,zucchini and radish โดยนำมาปิ้งมาย่าง....ให้สุกพอประมาณ..โรยด้วยเมล็ดฝักทองกับเมล็ดทานตะวันและชีสอีกนิด  จานนี้เน้นการดึงรสธรรมชาติของผักเป็นหลัก  แทบจะไม่ได้ปรุงแต่งอะไรมากมาย...แต่อร่อยครบรส ได้ทั้งความหวานของฟักทอง  ความเค็มของชีส  ความเผ็ดและฉุนนิดๆของใบหัวไชเท้า และความเปรี้ยวของน้ำสลัด ทำให้ไม่น่าเบื่อและไม่เลี่ยน  จานนี้แนะนำเลยค่ะ  เหมาะสำหรับคนรักสุขภาพ

    >> Stardust wings << 100.- 
         ชอบชื่อเมนูนี้จัง....และก็ชอบรสสัมผัสของไก่ทอดจานนี้ด้วยค่ะ  ไอเดียเก๋ดี เป็นเนื้อไก่ช่วงปีกบนคลุกกับคอนเฟลค  ทำออกมาเป็นลักษณะ lollipop ถ้าจะทานให้ได้อารมณ์แนะนำว่า..ใช้มือค่ะ  จะได้อรรถรสยิ่งขึ้น  เนื้อไก่นุ่มกำลังดีบวกกับความกรอบของหนังที่คลุกด้วยคอนเฟลค  จิ้มกับซอสรสเผ็ดนิดๆที่เสิร์ฟมาพร้อมกัน ทานคู่กับพริกหวานอีกหน่อย  บอกเลยว่าเพลิดเพลินกับจานนี้มาก  แนะนำอีกเช่นกันค่ะ

      เสียดายที่รอบนี้...กระเพาะไม่มีพื้นที่พอถึงของหวาน...ทั้งที่อยากกินมาก...ไว้จะมาอีกแน่นอน...เป็นอีกร้านนึงที่น่ารักและอยากแนะนำ...อาจไม่ได้เป็นร้านในกระแส...แต่มาแล้วอิ่มเอมใจแน่นอน...เจ้าของร้านน่ารัก ยิ้มแย้มทักทายลูกค้าทุกคน และก็เป็นเชฟเองด้วยค่ะ...ดีกรีจบ Le Cordon Bleu จากออสเตรเลียเลยน่ะ  ร้านเพิ่งเปิดเมื่อต้นปีที่ผ่านมา  มีเมนูเก่ๆให้ลองชิมอีกหลายอย่างทั้งอาหารและเครื่องดื่ม  เป็นอีกร้านนึง....ที่มดแดงแนะนำเลยค่ะ ^_^   